pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ. มีระบบติดตามอาการไม่พึงประสงค์หลังรับวัคซีนโควิด 19
วันพฤหัสบดีที่ 4 มีนาคม 2564
สธ. มีระบบติดตามอาการไม่พึงประสงค์หลังรับวัคซีนโควิด 19
ปลัดกระทรวงสาธารณสุขเผยกระทรวงสาธารณสุขมีระบบติดตามอาการไม่พึงประสงค์หลังได้รับวัคซีนโควิด 19 ทันทีจนถึง 30 วัน ให้หน่วยแพทย์ฉุกเฉินเตรียมพร้อมให้คําปรึกษา รับแจ้งเหตุ และจัดรถพยาบาลรับที่บ้าน หากมีผู้มีอาการไม่พึงประสงค์ โทร 1669
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ประเด็นความพร้อมในการติดตามและรับมืออาการไม่พึงประสงค์หลังรับวัคซีนโควิด 19 ว่า กระทรวงสาธารณสุขได้ให้บริการฉีดวัคซีนป้องกันโรคโควิด 19 แก่กลุ่มเสี่ยงเป้าหมาย ตั้งแต่วันที่ 28 กุมภาพันธ์ ถึง 3 มีนาคม 2564 (เวลา 18.00น.) ภาพรวมมีผู้ได้รับวัคซีนแล้ว 13,464 คน เป็นบุคลากรทางการแพทย์และ อสม., บุคลากรด่านหน้าอื่นๆ, ประชาชนในพื้นที่เสี่ยง และประชาชนที่มีโรคประจําตัว ในจํานวนนี้เกิดอาการไม่พึงประสงค์ 119 คน ส่วนมากมีอาการข้างเคียงเพียงเล็กน้อย ได้แก่ อักเสบบริเวณที่ฉีด, ไข้, หนาวสั่น, เหนื่อย, ปวดเมื่อยเนื้อตัว, คลื่นไส้, แน่นหน้าอกเป็นต้น จะหายได้ภายใน 1-2 วัน ส่วนอาการข้างเคียงรุนแรงหรืออาการแพ้รุนแรงมีโอกาสเกิดขึ้นน้อยกว่า 1 ในล้านโดสเช่น ไข้สูง ผื่นขึ้นทั้งตัว ปวดศีรษะรุนแรงหายใจลําบาก อาการชัก เป็นต้น เมื่อกลับบ้านแล้วหากพบอาการดังกล่าวให้โทรกลับไปที่โรงพยาบาลที่รับการฉีดวัคซีน สถานพยาบาลได้จัดระบบมีความพร้อมให้การดูแลอย่างเต็มที่ หรือ โทร 1669 ซึ่งสถาบันการแพทย์ฉุกเฉินแห่งชาติ ได้เตรียมความพร้อมระบบสายฉุกเฉิน ในการตอบข้อซักถาม ให้ข้อมูลประชาชน ประสานสั่งการ รับแจ้งเหตุหากมีความจําเป็นในกรณีที่ประชาชนมีอาการรุนแรงจากการได้รับวัคซีน
นายแพทย์เกียรติภูมิ กล่าวต่อว่า โดยปกติอาการไม่พึงประสงค์หลังได้รับวัคซีนมักเกิดขึ้นภายใน 15 นาที กระทรวงสาธารณสุขจึงได้เตรียมระบบรองรับไว้แล้ว โดยหลังการฉีดเจ้าหน้าที่จะให้พักรอสังเกตอาการเป็นเวลา 30 นาที ที่โรงพยาบาล มีแพทย์ พยาบาลดูแลสอบถามอาการอย่างใกล้ชิดเพื่อให้แน่ใจว่าปลอดภัยไม่มีอาการใดๆ ก่อนอนุญาตให้กลับบ้าน รวมถึงให้คําแนะนํา แผ่นพับในการเฝ้าระวังอาการที่อาจเกิดขึ้นได้ และเบอร์ติดต่อกับโรงพยาบาลที่ให้บริการ จากนั้นจะมีการติดตามอาการอีกในวันที่ 1, 7 และ 30 ผ่านทางไลน์ “หมอพร้อม” หรือมีเจ้าหน้าที่โรงพยาบาล, รพ.สต., อสม. เป็นผู้ติดตามอาการ
**************************** 4 มีนาคม 2564
รัฐบาลไทย-ข่าวทำเนียบรัฐบาล-ไทยคว้าอันดับ 42 ของโลกในการจัดอันดับ B2C e-Commerce Index 2020   ครองอันดับ 3 อาเซียน นายกฯ เชื่อมั่นไทยเดินหน้าถูกทาง มีทิศทางพัฒนา e-Commerce ที่ดีขึ้นชัดเจน
วันเสาร์ที่ 20 มีนาคม 2564
ไทยคว้าอันดับ 42 ของโลกในการจัดอันดับ B2C e-Commerce Index 2020   ครองอันดับ 3 อาเซียน นายกฯ เชื่อมั่นไทยเดินหน้าถูกทาง มีทิศทางพัฒนา e-Commerce ที่ดีขึ้นชัดเจน
ไทยคว้าอันดับ 42 ของโลกในการจัดอันดับ B2C e-Commerce Index 2020   ครองอันดับ 3 อาเซียน นายกฯ เชื่อมั่นไทยเดินหน้าถูกทาง มีทิศทางพัฒนา e-Commerce ที่ดีขึ้นชัดเจน พร้อมนําประเทศเปลี่ยนผ่านเป็นสังคมเศรษฐกิจดิจิทัล
วันที่ 20 มี.ค.64 นายอนุชา บูรพชัยศรี โฆษกประจําสํานักนายกรัฐมนตรี เผยว่า ในการประชุมสหประชาชาติว่าด้วยการค้าและการพัฒนา หรือ อังค์ถัด (UNCTAD) เมื่อวันที่ 17 กุมภาพันธ์ ที่ผ่านมา ได้ประกาศผลการจัดอันดับ B2C หรือ Business-to-Customer e-Commerce ประจําปี 2563 ซึ่งเป็นการวัดความพร้อมทางเศรษฐกิจเพื่อตอบโจทย์การค้าพาณิชย์อิเล็กทรอนิกส์ หรือ e-Commerce จาก 152 ประเทศทั่วโลก โดยประเทศที่ได้รับการจัดอันดับเป็นประเทศที่มีความพร้อมทาง e-Commerce สูงสุดเป็นอันดับหนึ่ง คือ สวิตเซอร์แลนด์ ขณะที่ประเทศไทยได้รับการจัดอันดับให้อยู่ในอันดับที่ 42 ของโลก ติด Top 10 ของกลุ่มประเทศกําลังพัฒนา และเป็นอันดับ 3 ของอาเซียน รองจากสิงคโปร์ และ มาเลเซีย
ความสําเร็จในครั้งนี้ เป็นความร่วมมือของกรมพัฒนาธุรกิจการค้า กระทรวงพาณิชย์ และสํานักงานพัฒนาธุรกรรมทางอิเล็กทรอนิกส์ กระทรวงดิจิทัลเพื่อเศรษฐกิจและสังคม รวมถึงทุกภาคส่วนที่เกี่ยวข้อง ซึ่งก้าวต่อไปนับจากนี้ รัฐบาลจะนําผลการจัดอันดับดังกล่าวไปออกแบบนโยบาย เพื่อรองรับประเทศไปสู่การเปลี่ยนผ่านเป็นสังคมเศรษฐกิจดิจิทัลที่สร้างประโยชน์ให้กับทุกภาคส่วน รวมถึงพัฒนากฎระเบียบ แพลตฟอร์ม ให้รองรับ e-Commerce และระบบต่าง ๆ รองรับธุรกรรม e-Commerce ผลักดันสินค้าชุมชนเข้าสู่ตลาดออนไลน์ ตลอดจนสร้างการเข้าถึงเทคโนโลยีดิจิทัลและอินเทอร์เน็ต ซึ่งจะช่วยเพิ่มความเชื่อมั่นและความไว้วางใจให้กับผู้ประกอบการและประชาชน ในการก้าวเข้าสู่ e-Commerce อย่างสมบูรณ์
“นายกรัฐมนตรีเชื่อมั่นว่าประเทศไทยเดินหน้ามาถูกทางแล้ว และมีทิศทางการพัฒนา e-Commerce ที่ดีขึ้นอย่างชัดเจน พร้อมแสดงความมั่นใจเป็นอย่างยิ่งว่าในปีหน้าประเทศไทยจะได้รับคะแนนที่ดีขึ้นทั้งในเชิงมูลค่าและประสิทธิภาพของ e-Commerce ซึ่งจะทําให้การจัดอันดับของประเทศไทยก้าวขึ้นเป็นอันดับสองของอาเซียนได้ไม่ไกลเกินฝัน” โฆษกประจําสํานักนายกรัฐมนตรี กล่าว
โฆษกประจําสํานักนายกรัฐมนตรียังกล่าวด้วยว่า จากการจัดอันดับของประเทศไทย พบว่า ประเทศไทยโดดเด่นในด้านความเชื่อมั่นการขนส่งไปรษณีย์ (Postal Reliability Index) โดยได้คะแนนสูงถึง 97 คะแนน เท่ากับคะแนนของสวิตเซอร์แลนด์ที่ได้รับการจัดอันดับว่าเป็นประเทศที่มีความพร้อมทาง e-Commerce สูงสุดเป็นอันดับหนึ่ง นอกจากนี้ ประเทศไทยยังโดดเด่นในด้านจํานวนการเปิดบัญชีธนาคาร หรือมีบัญชีธุรกรรมทางการเงินผ่านโทรศัพท์มือถือ ซึ่งเป็นปัจจัยสําคัญพื้นฐานของการเติบโตของ e-Commerce ด้วย
รัฐบาลไทย-ข่าวทำเนียบรัฐบาล-เช็กเลย “เราชนะ” กลุ่มไม่มีสมาร์ทโฟน ตรวจสอบสิทธิ - รับเงินงวดแรก
วันศุกร์ที่ 5 มีนาคม 2564
เช็กเลย “เราชนะ” กลุ่มไม่มีสมาร์ทโฟน ตรวจสอบสิทธิ - รับเงินงวดแรก
...
ความคืบหน้าโครงการ "เราชนะ" สําหรับกลุ่มผู้ไม่มีสมาร์ทโฟน และกลุ่มผู้ที่ต้องการความช่วยเหลือเป็นพิเศษ ล่าสุด มีผู้ลงทะเบียนแล้วกว่า 1,900,000 คน และสามารถให้ลูก หลาน เข้าตรวจสอบรายชื่อผู้ผ่านการคัดกรองคุณสมบัติแทนได้ ผ่าน www.เราชนะ .com ตั้งแต่วันนี้เป็นต้นไป โดยไทม์ไลน์การรับสิทธิเงินเยียวยา 7,000 บาท มีดังนี้
.
- ผู้ที่ลงทะเบียนระหว่างวันที่ 15 – 21 ก.พ. 64
ตรวจสอบสถานะในวันที่ 4 มี.ค. 64
ได้รับวงเงินสิทธิครั้งแรก 4,000 บาท ในวันที่ 5 มี.ค. 64
หลังจากนั้นจะได้รับเงินโอนเข้า 1,000 บาท ทุกวันศุกร์ จนครบ 7,000 บาท
.
- ผู้ที่ลงทะเบียนระหว่างวันที่ 22 ก.พ. – 5 มี.ค. 64
ตรวจสอบสถานะในวันที่ 15 มี.ค. 64
ได้รับวงเงินสิทธิครั้งแรก 6,000 บาทในวันที่ 19 มี.ค. 64
หลังจากนั้นจะได้รับเงินโอนเข้า 1,000 บาททุกวันศุกร์ จนครบ 7,000 บาท
.
ผู้มีสิทธิจะได้รับเงินเยียวยาผ่านบัตรประจําตัวประชาชน และสามารถใช้สิทธิได้ทันที เพียงนําประชาชนแบบ Smart Card ไปซื้อสินค้าหรือรับบริการ โดยใช้ผ่านเครื่องรูด EDC และ แอพพลิเคชัน "ถุงเงิน" ของร้านค้าที่เข้าร่วมโครงการเราชนะ และใช้สิทธิได้ถึง 31 พ.ค. 64
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-การท่าเรือแห่งประเทศไทยสนับสนุนสนามฝึกซ้อมฟุตซอลแก่ทีมฟุตซอลทีมชาติไทยสู้การแข่งขันกีฬาเอเชี่ยนอินดอร์และมาร์เชียลอาร์ทเกมส์ ครั้งที่ 6
วันพฤหัสบดีที่ 4 มีนาคม 2564
การท่าเรือแห่งประเทศไทยสนับสนุนสนามฝึกซ้อมฟุตซอลแก่ทีมฟุตซอลทีมชาติไทยสู้การแข่งขันกีฬาเอเชี่ยนอินดอร์และมาร์เชียลอาร์ทเกมส์ ครั้งที่ 6
การท่าเรือแห่งประเทศไทย (กทท.) กระทรวงคมนาคม ให้การสนับสนุนทีมฟุตซอลทีมชาติไทยในการใช้สนามฟุตซอลของ กทท. “โกดังสเตเดี้ยม” เพื่อฝึกซ้อมเตรียมความพร้อมแข่งขันกีฬาเอเชี่ยนอินดอร์และมาร์เชียลอาร์ทเกมส์ ครั้งที่ 6 ซึ่งจะจัดการแข่งขันในเดือนมีนาคม 2565
เรือโท ดร.ชํานาญ ไชยฤทธิ์ รองผู้อํานวยการการท่าเรือแห่งประเทศไทย ในฐานะประธานที่ปรึกษาสโมสรฟุตซอลการท่าเรือ กล่าวว่า กทท. ให้การสนับสนุนทีมฟุตซอลทีมชาติไทยในการใช้สนามฟุตซอลของ กทท. “โกดังสเตเดี้ยม” เพื่อฝึกซ้อมเตรียมความพร้อมแข่งขันกีฬาเอเชี่ยนอินดอร์และมาร์เชียลอาร์ทเกมส์ ครั้งที่ 6 ซึ่งประเทศไทยจะเป็นเจ้าภาพจัดการแข่งขันในเดือนมีนาคม 2565 โดยสนามฟุตซอลของ กทท. เป็นสนามที่ได้มาตรฐานสากล สามารถจุผู้ชมได้มากกว่า 1,200 ที่นั่ง มีพื้นสนามชนิดเดียวกับสนามที่ใช้ในการแข่งขันชิงแชมป์เอเชีย (AFC Champions League : ACL) และเป็นสนามแบบเปิดช่วยลดความเสี่ยงการแพร่กระจายของเชื้อไวรัส COVID-19 โดยจะเริ่มฝึกซ้อมระหว่างเดือนมกราคม - เดือนพฤษภาคม 2564
ในส่วนทีมฟุตซอลของสโมสรฟุตซอลการท่าเรือในฤดูกาล 2020 ที่ผ่านมา ได้ตําแหน่งรองแชมป์ฟุตซอลไทยแลนด์ลีก สําหรับในฤดูกาล 2021 ได้วางแผนฝึกซ้อมในช่วงต้นเดือนมีนาคม 2564 จนถึงก่อนการแข่งขันชิงแชมป์ฟุตซอลไทยแลนด์ลีก 2021 โดยจะฝึกซ้อมอย่างต่อเนื่องเพื่อเตรียมความพร้อมในการกลับมาครองความยิ่งใหญ่การแข่งขันฤดูกาลใหม่ที่กําลังจะมาถึง ซึ่งจะปรับเปลี่ยนและแก้เกมส์การแข่งขันจากฤดูกาลที่ผ่านมา และเพิ่มเเทคติกการเล่นสมัยใหม่ พร้อมเพิ่มผู้เล่นจากต่างประเทศเพื่อพัฒนาทีมขึ้นสู่ระดับสากลต่อไป
ทั้งนี้ ผลงานที่ผ่านมาของทีมฟุตซอลสโมสรการท่าเรือ ได้แชมป์ฟุตซอลไทยแลนด์ลีก 3 สมัย ในปี 2007, 2018 และ 2019 รวมทั้งแชมป์ในระดับอาเซียนของสหพันธ์ฟุตบอลอาเซียน (ASEAN FOOTBALL FEDERATION) 3 สมัยซ้อนในปี 2015, 2016 และ 2017
รัฐบาลไทย-ข่าวทำเนียบรัฐบาล-บสย. ลุยค้ำฯต่อเนื่อง เปิดตัว “บสย. SMEs ไทยสู้ภัยโควิด 2” วงเงิน10,000 ล้านบาท ช่วย SMEs กลุ่มท่องเที่ยวอัดฉีด Max Claim 35% จูงใจแบงก์ปล่อยสินเชื่อ
วันพุธที่ 3 มีนาคม 2564
บสย. ลุยค้ําฯต่อเนื่อง เปิดตัว “บสย. SMEs ไทยสู้ภัยโควิด 2” วงเงิน10,000 ล้านบาท ช่วย SMEs กลุ่มท่องเที่ยวอัดฉีด Max Claim 35% จูงใจแบงก์ปล่อยสินเชื่อ
บสย. ลุยค้ําประกันสินเชื่อต่อเนื่อง เปิดตัวโครงการ “บสย. SMEs ไทยสู้ภัยโควิด 2” กระตุ้นปล่อยสินเชื่อช่วย SMEs กลุ่มธุรกิจท่องเที่ยวและเกี่ยวเนื่อง วงเงิน 10,000 ล้านบาท อัดฉีด Max Claim 35%คาดสร้างสินเชื่อหมุนเวียนในระบบ 15,000 ล้านบาท
บสย. ลุยค้ําประกันสินเชื่อต่อเนื่อง เปิดตัวโครงการ “บสย. SMEs ไทยสู้ภัยโควิด 2” กระตุ้นปล่อยสินเชื่อช่วย SMEs กลุ่มธุรกิจท่องเที่ยวและเกี่ยวเนื่อง วงเงิน 10,000 ล้านบาท อัดฉีด Max Claim 35%คาดสร้างสินเชื่อหมุนเวียนในระบบ 15,000 ล้านบาท พยุงการจ้างงาน 180,000 ราย
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า จากสถานการณ์แพร่ระบาดของเชื้อไวรัสโควิด-19 ส่งผลกระทบต่อระบบเศรษฐกิจของประเทศอย่างกว้างขวางและต่อเนื่อง โดยเฉพาะภาคธุรกิจท่องเที่ยว ซึ่งพบว่า ในปี 2562 มีรายได้สะสมตลอดทั้งปี 2.99 ล้านล้านบาท ในขณะที่ปี 2563 มีรายได้รวมสะสมเพียง 8 แสนล้านบาท ลดลงถึง 72.8% และตั้งแต่ปี 2564 ภาคธุรกิจท่องเที่ยว ยังถูกซ้ําเติมจากการแพร่ระบาดระลอกใหม่ ส่งผลให้ภาคท่องเที่ยวมีความไม่แน่นอน โดยในเดือนมกราคม 2564 บสย. ได้เปิดตัวโครงการค้ําประกันสินเชื่อโครงการพิเศษเพื่อให้ความช่วยเหลือผู้ประกอบการ SMEs ภายใต้โครงการ “บสย. SMEs ไทยสู้ภัยโควิด 1” วงเงินค้ําประกัน 5,000 ล้านบาท ฟรีค่าธรรมเนียมค้ําประกัน 2 ปีแรก โดยมีผู้ประกอบการ SMEs ขอรับการสนับสนุนเต็มวงเงิน โดยมีสัดส่วนจํานวนผู้ประกอบการ SMEs ภาคธุรกิจท่องเที่ยวและเกี่ยวเนื่องยังเข้าถึงโครงการค้ําประกันได้เพียง 10%
อย่างไรก็ตาม ยังมีผู้ประกอบการ SMEs ภาคธุรกิจท่องเที่ยวที่ได้รับผลกระทบและรอความช่วยเหลืออีกจํานวนมาก บสย. จึงเร่งจัดสรรวงเงินค้ําประกันเพื่อดําเนินโครงการเฟส 2 และเปิดตัวโครงการ “บสย. SMEs ไทยสู้ภัยโควิด 2” เพื่อผู้ประกอบการ SMEs กลุ่มธุรกิจท่องเที่ยวและเกี่ยวเนื่องวงเงินค้ําประกัน 10,000 ล้านบาท ฟรีค่าธรรมเนียมค้ําประกัน 2 ปีแรก ค้ําประกันสูงสุดต่อราย 100 ล้านบาท และระยะเวลาค้ําประกันสูงถึง 10 ปี
ดร.รักษ์ กล่าวว่า สําหรับการดําเนินโครงการ บสย. SMEs ไทยสู้ภัยโควิด 2 คาดว่าจะสร้างสินเชื่อในระบบไม่น้อยกว่า 15,000 ล้านบาท และพยุงการจ้างงานในระบบเศรษฐกิจได้ถึง 180,000 ราย ขณะเดียวกัน โครงการนี้ยังสนับสนุนธนาคารให้สามารถพิจารณาสินเชื่อให้กับผู้ประกอบการ SMEs ด้วยอัตราการช่วยเหลือค่าประกันชดเชย (Max Claim) สูงถึง 35% ซึ่งถือเป็นการชดเชยความเสียหายในอัตราสูงที่สุดของโครงการค้ําประกัน บสย. สําหรับโครงการ “บสย. SMEs ไทยสู้ภัยโควิด 2” เปิดรับคําขอตั้งแต่วันนี้ (2 มีนาคม 2564) ถึงวันที่ 31 พฤษภาคม 2564
รัฐบาลไทย-ข่าวทำเนียบรัฐบาล-รองนายกฯ อนุทิน หารือเอกอัครราชทูตแคนาดา ผลักดันความร่วมมือด้านสาธารณสุข
วันจันทร์ที่ 22 มีนาคม 2564
รองนายกฯ อนุทิน หารือเอกอัครราชทูตแคนาดา ผลักดันความร่วมมือด้านสาธารณสุข
รองนายกฯ อนุทิน หารือเอกอัครราชทูตแคนาดา ผลักดันความร่วมมือด้านสาธารณสุข
วันนี้ (22 มีนาคม 2564) เวลา 8.30 น. ณ ห้องนารี 2 ตึกนารีสโมสร ทําเนียบรัฐบาล นางซาราห์ เทย์เลอร์ (H.E. Mrs. Sarah Taylor) เอกอัครราชทูตแคนาดาประจําประเทศไทย เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในโอกาสเข้ารับหน้าที่ สรุปสาระสําคัญดังนี้
รองนายกรัฐมนตรีฯ กล่าวแสดงความยินดีในโอกาสได้พบปะหารือกันในวันนี้ และหวังว่าเอกอัครราชทูตแคนาดาฯ จะกระชับความสัมพันธ์และส่งเสริมความร่วมมือระหว่างไทยกับแคนาดาในด้านสาธารณสุขให้แน่นแฟ้นต่อไป ด้านเอกอัครราชทูตแคนาดาฯ กล่าวขอบคุณต่อการต้อนรับอันอบอุ่น โดยการหารือในวันนี้เป็นโอกาสอันดีที่ไทยและแคนาดาจะได้ร่วมแลกเปลี่ยนความคิดเห็นและประสบการณ์ในเรื่องต่าง ๆ ที่อยู่ในความสนใจร่วมกัน ทั้งด้านการเมือง สังคม และความร่วมมือด้านสาธารณสุข
ทั้งสองฝ่ายได้หารือถึงสถานการณ์การแพร่ระบาดของโรคโควิด-19 โดยต่างเห็นพ้องกันว่า การแพร่ระบาดของโรคโควิด-19 เป็นเรื่องท้าทายสําหรับทั้งไทยและแคนาดา สําหรับสถานการณ์ในประเทศไทย รองนายกรัฐมนตรีกล่าวว่า รัฐบาลได้ดําเนินการติดตามและควบคุมการแพร่ระบาดของโรคโควิด-19 ระลอกใหม่ จนมีจํานวนผู้ติดเชื้อลดลง และขณะนี้ได้เริ่มต้นฉีดวัคซีนให้กับบุคลากรทางด้านสาธารณสุข และประชาชนที่อยู่ในกลุ่มเสี่ยงไปแล้ว คาดว่าการฉีดวัคซีนจะครอบคลุมประชากรส่วนใหญ่ของประเทศได้ภายในปลายปีนี้ ด้านเอกอัครราชทูตแคนาดาฯ กล่าวชื่นชมรัฐบาลในการรับมือกับการแพร่ระบาดโรคโควิด-19 ได้อย่างมีประสิทธิภาพ และขอบคุณรัฐบาลที่มีการวางแผนการให้วัคซีนแก่คณะทูตานุทูตและครอบครัวที่พํานักอยู่ในประเทศไทยด้วย นอกจากนี้ ทั้งสองฝ่ายยังยืนยันที่จะสานต่อการแลกเปลี่ยนบุคลากรทางการแพทย์ และการอบรมร่วมกันทางด้านสาธารณสุขต่อไป
โอกาสนี้ ทั้งสองฝ่ายได้หารือถึงสถานการณ์ทางการเมืองในประเทศไทยและการแก้ไขรัฐธรรมนูญ โดยรองนายกรัฐมนตรีฯ เน้นย้ําถึงการแสดงสิทธิและเสรีภาพทางการเมืองที่อยู่บนพื้นฐานของกฎหมาย ส่วนการแก้ไขรัฐธรรมนูญนั้น จะดําเนินการตามคําสั่งของศาลรัฐธรรมนูญและดําเนินการตามกระบวนการของกฎหมาย สําหรับประเด็นที่สมาชิกวุฒิสภามีสิทธิออกเสียงเลือกนายกรัฐมนตรีนั้น รองนายกรัฐมนตรียืนยันว่า นายกรัฐมนตรีจําเป็นต้องมาจากเสียงข้างมากจากสมาชิกสภาผู้แทนราษฎร และพลเอก ประยุทธ์ จันทร์โอชา นายกรัฐมนตรี ก็มาจากเสียงข้างมาก อย่างไรก็ตาม บทเฉพาะการที่ให้สิทธิสมาชิกวุฒิสภาเลือกนายกรัฐมนตรีจะจบในระยะเวลา 5 ปีแรก รองนายกรัฐมนตรีฯ จึงมองว่าประเด็นดังกล่าวจะเป็นไปตามกรอบระยะเวลา
รัฐบาลไทย-ข่าวทำเนียบรัฐบาล-รมว.สุชาติ มอบ ผู้ช่วยฯ สุรชัย ลงพื้นที่อยุธยา มอบของขวัญปีใหม่  จัดอบรมด้านเซฟตี้ให้ฟรี พร้อมขับเคลื่อนนิคมอุตสาหกรรมบางปะอินเป็นต้นแบบ GLP
วันพุธที่ 24 มีนาคม 2564
รมว.สุชาติ มอบ ผู้ช่วยฯ สุรชัย ลงพื้นที่อยุธยา มอบของขวัญปีใหม่  จัดอบรมด้านเซฟตี้ให้ฟรี พร้อมขับเคลื่อนนิคมอุตสาหกรรมบางปะอินเป็นต้นแบบ GLP
รมว.สุชาติ มอบ ผู้ช่วยฯ สุรชัย ลงพื้นที่อยุธยา เปิดโครงการ มอบของขวัญปีใหม่ 2564 จากใจกระทรวงแรงงาน “ฝึกฟรี มีทักษะ ชนะอุบัติภัย ใส่ใจแรงงาน” อบรมความปลอดภัยให้ลูกจ้าง นายจ้างในพื้นที่ 300 คน พร้อมขับเคลื่อนนิคมอุตสาหกรรมบางปะอินให้เป็นนิคมต้นแบบ GLP
นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน กล่าวในฐานะประธานเปิดโครงการ ของขวัญปีใหม่ 2564 จากใจกระทรวงแรงงาน ในแคมเปญของกรมสวัสดิการและคุ้มครองแรงงาน “ฝึกฟรี มีทักษะ ชนะอุบัติภัย ใส่ใจแรงงาน” ว่า กระทรวงแรงงานภายใต้การกํากับดูแลของ พลเอกประวิตร วงษ์สุวรรณ รองนายกรัฐมนตรี และนายสุชาติ ชมกลิ่น รัฐมนตรีว่าการกระทรวงแรงงาน มีความตั้งใจให้หน่วยงานในสังกัดได้คัดเลือกของขวัญมอบให้แก่พี่น้องผู้ใช้แรงงานทุกคน ทุกกลุ่ม เพื่อสร้างความสุข และให้มีคุณภาพชีวิตที่ดียิ่งขึ้น ภายใต้แนวคิด “รักจากใจ แรงงานไทย สุขใจทั่วหน้า” ซึ่งการฝึกอบรมดังกล่าวเป็นแคมเปญที่เป็นประโยชน์อย่างยิ่ง และได้รับความสนใจจากผู้ใช้แรงงาน ลูกจ้าง นายจ้าง สถานประกอบกิจการต่างๆ และภาคีเครือข่ายความปลอดภัยในการทํางานจํานวนมาก เพราะสามารถช่วยลดค่าใช้จ่ายให้กับนายจ้างในช่วงสถานการณ์การแพร่ระบาดของเชื้อไวรัสโคโรนา 2019 (covid-19) สําหรับในส่วนของการผลักดันให้สถานประกอบกิจการที่ตั้งอยู่ในนิคมอุตสาหกรรมบางปะอิน นําแนวปฏิบัติการใช้แรงงานที่ดี (Good Labour Practices: GLP) ไปใช้เป็นแนวในการดูแลลูกจ้างอย่างมีจริยธรรมและความรับผิดชอบต่อสังคม เพื่อปรับปรุงสภาพการจ้างและสภาพการทํางานให้สอดคล้องกับกฎหมาย และสามารถพัฒนาให้มีระบบบริหารจัดการแรงงานที่ดีเทียบได้กับมาตรฐานสากล เป็นเรื่องที่ดีและน่าชื่นชม กระทรวงแรงงานขอเป็นกําลังใจให้ดําเนินการสําเร็จ เพื่อให้นิคมอุตสาหกรรมบางปะอินเป็นต้นแบบด้าน GLP ที่ดี ให้กับนิคมอุตสาหกรรมอื่น ๆ ต่อไป
ด้าน นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเพิ่มเติมว่า การมอบของขวัญปีใหม่ให้กับนายจ้าง ลูกจ้างในพื้นที่จังหวัดพระนครศรีอยุธยา และจังหวัดใกล้เคียง ได้บูรณาการร่วมกับภาคีเครือข่ายด้านความปลอดภัยในการทํางานจัดอบรมฟรี จํานวน 4 หลักสูตร ได้แก่ หลักสูตรการดับเพลิงขั้นต้นและฝึกซ้อมอพยพหนีไฟ หลักสูตรเจ้าหน้าที่ความปลอดภัยในการทํางานระดับหัวหน้างาน หลักสูตรการทํางานในที่อับอากาศ และหลักสูตรการทํางานบนที่สูง มีผู้สนใจสมัครเข้ารับการอบรมแล้ว 300 คน ทั้งนี้ ในส่วนของโครงการนิคมอุตสาหกรรมต้นแบบด้านแนวปฏิบัติการใช้แรงงานที่ดี (Good Labour Practices: GLP) ในนิคมอุตสาหกรรมบางปะอิน กสร. ได้ร่วมกับสํานักงานการนิคมอุตสาหกรรมบางปะอิน ผลักดันให้สถานประกอบกิจการที่ตั้งอยู่ภายในการนิคมอุตสาหกรรมบางปะอิน ได้นํา GLP ไปพัฒนาระบบการบริหารจัดการด้านแรงงาน ซึ่งปัจจุบันนิคมอุตสาหกรรมบางปะอินมีสถานประกอบกิจการ ทั้งสิ้น 69 แห่ง ได้แสดงความมุ่งมั่นที่จะร่วมโครงการแล้ว จํานวน 51 แห่ง คิดเป็นร้อยละ 73.91 โดยกรมได้ตั้งเป้าให้ครบ 100 เปอร์เซ็นต์ ภายในเดือนพฤษภาคม นี้ และจะประกาศให้เป็นนิคมอุตสาหกรรมต้นแบบด้านแนวปฏิบัติการใช้แรงงานที่ดี หรือ GLP ต่อไป
รัฐบาลไทย-ข่าวทำเนียบรัฐบาล-แนวทางการช่วยเหลือเกษตรกรชาวไร่ยาสูบ
วันอังคารที่ 16 มีนาคม 2564
แนวทางการช่วยเหลือเกษตรกรชาวไร่ยาสูบ
กระทรวงเกษตรและสหกรณ์หารือร่วมกระทรวงสาธารณสุข เพื่อหาแนวทางการช่วยเหลือเกษตรกรชาวไร่ยาสูบ
วันจันทร์ที่ 15 มีนาคม 2564 นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการหารือร่วมกันระหว่างกระทรวงเกษตรและสหกรณ์ และกรมควบคุมโรค กระทรวงสาธารณสุข โดยมีผู้แทนกรมส่งเสริมการเกษตร และกรมวิชาการเกษตร เข้าร่วมการหารือดังกล่าว ณ ห้องประชุมกระทรวงเกษตรและสหกรณ์
ซึ่งที่ประชุมได้หารือแนวทางในการจัดทํายุทธศาสตร์ในการช่วยเหลือเกษตรกรชาวไร่ยาสูบที่อาจได้รับผลกระทบจากการมาตรการที่เกี่ยวข้องของภาครัฐ ปัจจุบันมีพื้นที่การปลูกยาสูบ 1 แสนกว่าไร่ที่ต้องมีแนวทางการพัฒนาและปรับเปลี่ยนให้เหมาะสมต่อมาตรการต่าง ๆ ของภาครัฐในอนาคต โดยประธานได้ขอให้กรมควบคุมโรคขอเป้าหมายการปรับลดพื้นที่ปลูกยาสูบที่ชัดเจนจากการยาสูบแห่งประเทศไทย เพื่อจะได้กําหนดยุทธศาสตร์การพัฒนาและปรับเปลี่ยนอาชีพแก่เกษตรกรไร่ยาสูบได้อย่างเหมาะสม ซึ่งกระทรวงเกษตรและสหกรณ์พร้อมที่จะให้ความร่วมมือบูรณาการการทํางานร่วมกันต่อไป
รัฐบาลไทย-ข่าวทำเนียบรัฐบาล-นายกรัฐมนตรีเตรียมกล่าวถ้อยแถลงในงานสัมมนา OECD ย้ำเจตนารมณ์ “ปราบปรามการทุจริต” ยึดหลัก Good Governance ทุกโครงการ
วันอังคารที่ 2 มีนาคม 2564
นายกรัฐมนตรีเตรียมกล่าวถ้อยแถลงในงานสัมมนา OECD ย้ําเจตนารมณ์ “ปราบปรามการทุจริต” ยึดหลัก Good Governance ทุกโครงการ
นายกรัฐมนตรีเตรียมกล่าวถ้อยแถลงในงานสัมมนา OECD ย้ําเจตนารมณ์ “ปราบปรามการทุจริต” ยึดหลัก Good Governance ทุกโครงการ
วันนี้ (2 มีนาคม 2564) เวลา 12.30 น. ณ ตึกสันติไมตรี ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยเตรียมพร้อมเป็น 1 ใน 14 ผู้นําภาครัฐและภาคธุรกิจที่กล่าวถ้อยแถลงในงานสัมมนาประจําปี องค์การเพื่อความร่วมมือและการพัฒนาทางเศรษฐกิจ (OCED) เพื่อเป็นเวทีแลกเปลี่ยนเรื่องต่อต้านการทุจริตและส่งเสริมความซื่อสัตย์ ระหว่างวันที่ 23 – 25 มีนาคม 2564 โดยครั้งนี้จะมีผู้นําจากหลากหลายประเทศเข้าร่วม
นายกรัฐมนตรีเผยการสัมมนาฯ ให้ความสําคัญกับบทบาทความซื่อตรงและป้องกันการทุจริต ภายหลังการฟื้นตัวจากการแพร่ระบาดของโรคติดเชื้อโควิด-19 ซึ่งปัญหาการทุจริตเป็นปัญหาระดับโลก ระดับอาเซียน ที่บั่นทอนการพัฒนาของทุกประเทศในโลกและส่งผลกระทบทั้งทางตรงและทางอ้อมต่อทุกคน ที่ผ่านมาสํานักงานคณะกรรมการพัฒนาระบบราชการ ได้ร่วมกับ OECD เพื่อจัดทําโครงการเสริมสร้างความซื่อตรงในการบริหารงานภาครัฐ (Thailand Integrity Review) และประเทศไทยเป็นประเทศแรกในเอเชียแปซิฟิกที่ได้ดําเนินโครงการร่วมกับ OECD ซึ่งรัฐบาลจะดําเนินการขับเคลื่อนกระบวนการปฏิบัติต่อไปอย่างดีที่สุด เพื่อยกลําดับการป้องกันและปราบปรามการทุจริตของประเทศไทยให้ดีขึ้น
นายกรัฐมนตรียังยืนยันว่า รัฐบาลในฐานะฝ่ายบริหาร ไม่มีอํานาจก้าวล่วงฝ่ายนิติบัญญัติและฝ่ายตุลาการ ซึ่งได้ย้ําคณะรัฐมนตรีทุกกระทรวงให้มีหลักธรรมภิบาลเป็นแนวทางปฏิบัติภารกิจ และยึดหลัก Good Governance ทุกโครงการ ทุกกิจกรรมจะต้องดําเนินการความด้วยความโปร่งใส สุจริต มีประสิทธิภาพและสามารถตรวจสอบได้ในทุกมิติ ตั้งแต่นโยบายขับเคลื่อน ผู้บังคับบัญชาลงไปถึงผู้ปฏิบัติ กําชับให้มีการทํางานเชิงรุก กําหนดเป้าหมายชัดเจน ทุกโครงการจะต้องสอดคล้องกับความต้องการของประชาชนในพื้นที่ โดยเฉพาะการค้าและการลงทุนที่ต้องปฏิบัติตามกฎระเบียบทุกประการ พร้อมฝากให้ทุกคนต้องช่วยกัน อย่าสมยอมให้เกิดการแลกเปลี่ยนผลประโยชน์ที่ก่อให้เกิดการทุจริต ซึ่งได้มอบแนวทางปฏิบัติในที่ประชุมคณะรัฐมนตรีรวมถึงทุก ๆ การประชุม กําชับหน่วยงานที่เกี่ยวข้องต้องปฏิบัติงานอย่างรัดกุมเข้มงวด โปร่งใส ตรวจสอบได้
นายกรัฐมนตรียังเผยว่าการแจ้งข้อมูลการกระทําผิดกฎหมายรายวัน รายสัปดาห์ ได้ลดลงอย่างมีนัยสําคัญ ซึ่งสะท้อนให้เห็นว่าข้อมูลที่ส่งเข้ามานายกรัฐมนตรีได้มอบหมายให้หน่วยงานที่เกี่ยวข้องนําไปดําเนินการตามกฎหมายโดยเร็ว อาทิ บ่อนการพนัน แรงงานผิดกฎหมาย รวมทั้งให้ความสําคัญในการตรวจสอบการจัดส่งพัสดุต่าง ๆ เพื่อการป้องกันการส่งพัสดุผิดกฎหมายผ่านไปรษณีย์ และให้กระทรวงการต่างประเทศเข้มงวดในการกรอกพาสปอร์ตเพื่อเดินทางเข้าสู่ประเทศไทย นอกจากนี้ ทุกกระทรวงต้องเร่งประชาสัมพันธ์ผลการดําเนินงานให้ประชาชนได้รับทราบด้วย
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ ประชุมบอร์ด สสว. ย้ำเร่งรัดผลักดันให้เอสเอ็มอี ขึ้นทะเบียนเพื่อการจัดซื้อจัดจ้างภาครัฐ ให้เอสเอ็มอีเข้าถึงสิทธิประโยชน์ได้ตามเป้าหมาย
วันอังคารที่ 9 มีนาคม 2564
นายกฯ ประชุมบอร์ด สสว. ย้ําเร่งรัดผลักดันให้เอสเอ็มอี ขึ้นทะเบียนเพื่อการจัดซื้อจัดจ้างภาครัฐ ให้เอสเอ็มอีเข้าถึงสิทธิประโยชน์ได้ตามเป้าหมาย
นายกรัฐมนตรีเป็นประธานประชุมบอร์ด สสว. ย้ําเร่งรัดผลักดันให้เอสเอ็มอี ขึ้นทะเบียนเพื่อการจัดซื้อจัดจ้างภาครัฐ ให้เอสเอ็มอีเข้าถึงสิทธิประโยชน์ได้ตามเป้าหมาย
วันนี้ (8 มีนาคม 2564) นายอนุชา บูรพชัยศรี โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธานการประชุมคณะกรรมการส่งเสริมวิสาหกิจขนาดกลางและขนาดย่อม (บอร์ด สสว.) ณ ตึกภักดีบดินทร์ ทําเนียบรัฐบาล โดยมีนายสุพัฒนพงษ์ พันธุ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน นายอาคม เติมพิทยาไพสิฐ รัฐมนตรีว่าการกระทรวงการคลัง และผู้ที่เกี่ยวข้องเข้าร่วมการประชุม
นายกรัฐมนตรีกล่าวมอบนโยบายการผลักดันให้วิสาหกิจขนาดกลางและขนาดย่อม หรือ เอสเอ็มอี ขึ้นทะเบียนเพื่อการจัดซื้อจัดจ้างภาครัฐ ว่า เป็นเรื่องสําคัญที่จะทําให้ผู้ประกอบการเอสเอ็มอีสามารถเข้าถึงการจัดซื้อจัดจ้างภาครัฐได้เป็นไปตามเป้าหมาย ทั้งนี้ ที่ผ่านมานายกรัฐมนตรีได้เร่งรัดเรื่องการขึ้นทะเบียนเอสเอ็มอี ตั้งแต่ปี 2557 โดยในปัจจุบันมีเอสเอ็มอีจํานวนมากกว่า 3 ล้านราย แต่ในวันนี้ยังมีเอสเอ็มอีมาขึ้นทะเบียนจํานวนไม่มาก ทั้ง ๆ ที่บางรายมีขีดความสามารถสูง มีรายรับสูง แต่ก็ยังไม่มาขึ้นทะเบียน ซึ่งนายกรัฐมนตรีได้แนะให้กระทรวงการคลังไปพิจารณาว่าเป็นเพราะเรื่องของภาษีด้วยหรือไม่ โดยที่ผ่านมามีผู้ประกอบการเอสเอ็มอีร้องเรียนมาทั้งในช่วงปกติ และในช่วงสถานการณ์โควิด 19 ว่า ไม่สามารถเข้าถึงเงินทุน ซึ่งการที่ผู้ประกอบการเอสเอ็มอีไม่สามารถเข้าถึงเงินทุนได้นั้นก็เพราะไม่ได้มาขึ้นทะเบียน ดังนั้น จึงขอให้ผู้ประกอบการเอสเอ็มอีได้มาขึ้นทะเบียนโดยเร็วที่สุด และขึ้นทะเบียนให้มากที่สุด โดยแยกเป็นรายสาขา เช่น อุตสาหกรรม เกษตรกรรม วิสาหกิจชุมชน ไมโครเอสเอ็มอี เพื่อให้เอสเอ็มอีสามารถเข้าถึงการจัดซื้อจัดจ้างภาครัฐได้
นายกรัฐมนตรีกล่าวว่า สสว. ต้องทํางานเดินหน้าไปตามเป้าหมาย หาทางทําให้ผู้ประกอบการเอสเอ็มอีมาขึ้นทะเบียนตามแผนงานที่กําหนดไว้ ซึ่งสภาหอการค้า สภาอุตสาหกรรม และทุกกระทรวง จะสามารถช่วยสนับสนุนข้อมูล Big Data ได้ เพื่อช่วยกันสร้างความแข็งแรงให้กับเอสเอ็มอี โดยการทํางานจะต้องมีการบูรณาการข้อมูลทั้งหมด เพื่อให้งานเดินหน้าต่อไปได้อย่างรวดเร็วขึ้น พร้อมย้ําว่า รัฐบาลต้องการสร้างความเข้มแข็งให้กับเอสเอ็มอี เพื่อให้เกิดการแข่งขันด้านราคามากยิ่งขึ้น ซึ่งจะทําให้ประชาชนจะได้ประโยชน์ รวมทั้งจะส่งเสริมเอสเอ็มอีที่มีความแข็งแรง ให้สามารถไปได้ไกลยิ่งขึ้น ให้ความสําคัญกับเอสเอ็มอีภาคการเกษตร ยกระดับเอสเอ็มอีจากระดับล่างขึ้นสู่ระดับบน และส่งเสริมเอสเอ็มอีให้สามารถแข่งขันในได้ในระดับโลก รวมทั้งนายกรัฐมนตรียังต้องการให้มีการขับเคลื่อนเอสเอ็มอีในที่ประชุมเอเปกในปี 2565 ด้วย
ทั้งนี้ ที่ประชุมบอร์ด สสว. รับทราบรายงานความคืบหน้าการสนับสนุนวิสาหกิจขนาดกลางและขนาดย่อมให้เข้าถึงการจัดซื้อจัดจ้างภาครัฐ ที่มีผลสะสมการขึ้นทะเบียนเอสเอ็มอี เพื่อการจัดซื้อจัดจ้างภาครัฐ โดยข้อมูล ณ วันที่ 7 มีนาคม 2564 มีเอสเอ็มอีมาขึ้นทะเบียนแล้วจํานวน 5,782 ราย จาก 77 จังหวัด (เป้าหมาย 100,000 รายภายในเดือนกันยายน 2564) และที่ประชุมบอร์ด สสว. ยังรับทราบรายงานความคืบหน้าการจัดทํา SME Big data/SME Master Data
รัฐบาลไทย-ข่าวทำเนียบรัฐบาล-วราวุธ นำทีมประชุมผู้บริหาร ทส. สัญจร  เน้นทำงานเชิงรุก "สานงานเดิม เพิ่มงานใหม่ ใส่ใจผลการปฏิบัติ"
วันเสาร์ที่ 20 มีนาคม 2564
วราวุธ นําทีมประชุมผู้บริหาร ทส. สัญจร  เน้นทํางานเชิงรุก "สานงานเดิม เพิ่มงานใหม่ ใส่ใจผลการปฏิบัติ"
วราวุธ นําทีมประชุมผู้บริหาร ทส. สัญจร  เน้นทํางานเชิงรุก "สานงานเดิม เพิ่มงานใหม่ ใส่ใจผลการปฏิบัติ"
วราวุธ นําทีมประชุมผู้บริหาร ทส. สัญจร เน้นทํางานเชิงรุก "สานงานเดิม เพิ่มงานใหม่ ใส่ใจผลการปฏิบัติ"
วันที่ 20 มีนาคม 2564 เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมผู้บริหารกระทรวงทรัพยากรธรรมชาติและสิ่งแวดล้อม ครั้งที่ 2/2564 (นอกสถานที่) เพื่อพิจารณาแนวทางการดําเนินงานเพื่อแก้ไขปัญหาให้เกิดเป็นรูปธรรมและเกิดประโยชน์ต่อประชาชน โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารจากทุกหน่วยงานในสังกัด ทส. เข้าร่วมประชุม ณ ศาลากลางจังหวัดมุกดาหาร
นายวราวุธ ศิลปอาชา ได้มอบนโยบายให้แก่ผู้บริหารว่า 1 ปี 8 เดือน ในการทํางานที่ผ่านมา วันนี้เป็นวันที่เดินทางครบ 76 จังหวัด แต่เป็นเพียงแค่จุดเริ่มต้นในการขับเคลื่อนงานให้ดําเนินต่อไปเท่านั้น การทํางานในช่วงต่อไปนี้ ขอให้ยึดตามนโยบาย "ทส.ยกกําลัง2 บวก4" ทํางานอย่างต่อเนื่อง และเน้นสร้างการรับรู้แก่ประชาชน รวมถึงให้ "สานงานเดิม เพิ่มงานใหม่ ใส่ใจผลการปฏิบัติ"
โดยในการทํางานทุกงาน ขอให้เอาตัวงานเป็นที่ตั้ง โดยให้ทุกหน่วยงานตระหนักในบทบาทภารกิจของตนเอง และบูรณาการการทํางานร่วมกันอย่างเป็นเอกภาพ เพื่อให้เป็น "ทส. หนึ่งเดียว" ในการดําเนินงานแก้ปัญหาให้ตรงความต้องการของประชาชน และขอฝากให้ทุกหน่วยงานกําหนดปฏิทินการปฏิบัติงาน และแนวทางการป้องกันไว้ล่วงหน้า ทั้งในช่วงเวลาที่ต้องเฝ้าระวัง และพื้นที่วิกฤตที่มักจะเกิดปัญหาซ้ําๆ อยู่เป็นประจําเพื่อวางแผนแนวทางการป้องกันและรับมือกับปัญหาที่จะเกิดขึ้น หากต้องปฏิบัติงานร่วมกับหน่วยงานอื่น ให้ถอดบทเรียนร่วมกันว่าจะบูรณาการการทํางานอย่างไร มีข้อดีข้อเสียอย่างไร เพื่อหาวิธีการป้องกันและแก้ไขปัญหาให้กับประชาชนได้อย่างตรงจุด
ทั้งนี้ ปลัดทส. ได้กล่าวทิ้งท้ายว่า "การทํางานในทุกย่างก้าวมีเรื่องราว ทุกเรื่องราวมีเหตุและผล ทุกเหตุและผลมีเป้าหมายคือประชาชน" โดยขอให้ปฏิบัติงานด้วยความตั้งใจ ซื่อสัตย์ และมีวินัย รวมถึงขอให้ผู้บริหารทุกหน่วยงานได้มีการถ่ายทอด สร้างการรับรู้ถึงนโยบายของรัฐบาลและกระทรวงฯ ไปยังเจ้าหน้าที่ ในทุกระดับ ทําคู่มือชี้แจงข้อปฏิบัติ ผลที่คาดหวังจากการทํางานในการแก้ไขปัญหาความเดือดร้อนของประชาชน
รัฐบาลไทย-ข่าวทำเนียบรัฐบาล-​นายกรัฐมนตรีเน้นย้ำ อสม. สร้างความรู้ ความเข้าใจ ความเชื่อมั่นให้กับประชาชนในเรื่องวัคซีนโควิด-19 ในประเทศ
วันพุธที่ 17 มีนาคม 2564
​นายกรัฐมนตรีเน้นย้ํา อสม. สร้างความรู้ ความเข้าใจ ความเชื่อมั่นให้กับประชาชนในเรื่องวัคซีนโควิด-19 ในประเทศ
​นายกรัฐมนตรีเน้นย้ํา อสม. สร้างความรู้ ความเข้าใจ ความเชื่อมั่นให้กับประชาชนในเรื่องวัคซีนโควิด-19 ในประเทศ
วันนี้ (17 มีนาคม 2564) เวลา 09.30 น. ณ ตึกสันติไมตรี ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานมอบรางวัลเชิดชูเกียรติอาสาสมัครสาธารณสุขประจําหมู่บ้าน ดีเด่นระดับชาติ จํานวน 17 ราย แบ่งเป็น อสม.ดีเด่นระดับชาติ 12 สาขา จํานวน 12 ราย สาขาการจัดการสุขภาพชุมชนในพื้นที่พิเศษชายแดนภาคใต้ จํานวน 4 ราย และการจัดการสุขภาพชุมชนในพื้นที่กรุงเทพมหานคร จํานวน 1 ราย เนื่องในวันอาสาสมัครสาธารณสุขแห่งชาติประจําปี 2564 โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายสาธิต ปิตุเตชะ รัฐมนตรีช่วยว่าการกระทรวงสาธารณสุข นายประทีป กีรติ เรขา รองเลขาธิการนายกรัฐมนตรีฝ่าย การเมือง นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ คณะผู้บริหารกระทรวงสาธารณสุข และอาสาสมัครสาธารณสุขประจําหมู่บ้าน (อสม.) เข้าร่วมงานในครั้งนี้ด้วย
โอกาสนี้ นายกรัฐมนตรีกล่าวขอบคุณ อสม. ทั่วประเทศกว่า 1.05 ล้านคน จากการระบาดของโรคโควิด 19 ทําให้เห็นศักยภาพของระบบการแพทย์และสาธารณสุขของประเทศไทยที่มีความเข้มแข็ง ด้วยความร่วมมือระหว่างภาครัฐ เอกชน ประชาชนและภาคประชาสังคม โดยเฉพาะอาสาสมัครสาธารณสุขประจําหมู่บ้าน (อสม.) ถือเป็นด่านหน้าสําคัญที่ทํางานร่วมกับหมอครอบครัว เจ้าหน้าที่สาธารณสุข จนเป็นที่ยกย่องและชื่นชมทั้งจากในประเทศและต่างประเทศ ตอกย้ําศักยภาพของระบบการแพทย์และการสาธารณสุขของไทยที่มีความเข้มแข็ง ในช่วงการแพร่ระบาดไวรัสโควิด-19 อสม. ยังมีบทบาทสําคัญในฐานะนักจัดการสุขภาพชุมชนในการให้ความรู้ สนับสนุนให้เกิดการมีส่วนร่วมของประชาชนในการพึ่งพาตนเองด้านสุขภาพด้วย ทั้งนี้ “การไม่ป่วย ย่อมดีกว่าป่วยแล้วรักษา” เพราะสามารถลดปัญหาค่าใช้จ่ายเรื่องสุขภาพ จึงขอฝากให้ อสม. ต้องดูแลสุขภาพตนเองด้วย เพื่อจะได้มีร่างการแข็งแรง สมบูรณ์ในการไปดูแลผู้อื่น ด้วย
นายกรัฐมนตรียังกล่าวว่า วานนี้ ตนเองและคณะรัฐมนตรีบางส่วนได้ฉีดวัคซีนป้องกันไวรัสโควิด-19 ตามคําแนะนําของแพทย์แล้ว ซึ่งถือเป็นวันแห่งประวัติศาสตร์ของประเทศไทย รัฐบาลมีความตั้งใจจัดหาวัคซีน เพื่อให้ประชาชนเข้าถึงการใช้วัคซีนที่มีความปลอดภัยและมีประสิทธิภาพ เพื่อ “คืนรอยยิ้มให้กับประเทศไทย” จึงฝาก อสม. ช่วยให้ความรู้ ความเข้าใจรวมทั้งสร้างความเชื่อมั่นให้กับประชาชนถึงความปลอดภัยและข้อดีของการรับวัคซีนโควิด 19 ด้วย
นายกรัฐมนตรียังกล่าวกับผู้แทน อสม. ซึ่งใกล้ชิดกับชุมชนให้มีส่วนร่วมกับรัฐบาล สนับสนุนนโยบายรัฐบาลในมิติต่างๆ โดยเฉพาะ การสร้างรายได้ ลดความเหลื่อมล้ํา เพื่อให้ไทยพ้นปัญหาความยากจน ขณะเดียวกัน รวมทั้งเรียนรู้ความท้าทายใหม่ ๆ เพื่อพัฒนาตนเองอีกด้วย
............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ เชื่อมั่นความสัมพันธ์ ไทย-ฟิลิปปินส์ พร้อมร่วมมือเพื่อฟื้นฟูเศรษฐกิจหลังสถานการณ์โควิด-19
วันพฤหัสบดีที่ 11 มีนาคม 2564
นายกฯ เชื่อมั่นความสัมพันธ์ ไทย-ฟิลิปปินส์ พร้อมร่วมมือเพื่อฟื้นฟูเศรษฐกิจหลังสถานการณ์โควิด-19
นายกฯ เชื่อมั่นความสัมพันธ์ ไทย-ฟิลิปปินส์ พร้อมร่วมมือเพื่อฟื้นฟูเศรษฐกิจหลังสถานการณ์โควิด-19
วันนี้ (11 มีนาคม 2564) เวลา 9.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นางมิลลิเซนต์ ครุซ-ปาเรเดส (H.E. Mrs. Millicent Cruz-Paredes) เอกอัครราชทูตฟิลิปปินส์ประจําประเทศไทย ได้เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อแนะนําตัวในโอกาสเข้ารับตําแหน่งใหม่ ภายหลังเสร็จสิ้นการหารือ นายอนุชา บูรพชัยศรี โฆษกประจําสํานักนายกรัฐมนตรีได้กล่าวสรุปสาระสําคัญ ดังนี้
นายกรัฐมนตรีได้กล่าวยินดีต้อนรับในนามของรัฐบาลและประชาชนชาวไทย ในการเข้ารับตําแหน่งเอกอัครราชทูตฟิลิปปินส์ประจําประเทศไทย โดยขอให้คิดว่าไทยเป็นเสมือนบ้านหลังที่สอง ซึ่งรัฐบาลและกระทรวงการต่างประเทศยินดีให้ความร่วมมือและสนับสนุนการทํางานซึ่งกันและกัน โอกาสนี้ นายกรัฐมนตรีชื่นชมความสัมพันธ์ทวิภาคีไทย-ฟิลิปปินส์ที่ราบรื่นและมีความร่วมมืออย่างต่อเนื่อง หวังว่าประสบการณ์และความเชี่ยวชาญของเอกอัครราชทูตฟิลิปปินส์ฯ จะทําให้ทั้งสองฝ่ายมีความสัมพันธ์ที่แน่นแฟ้น และบรรลุข้อตกลงและร่างบันทึกความเข้าใจที่คั่งค้างทั้งด้านสาธารณสุข ความมั่นคง การค้า และการลงทุน ได้โดยเร็ว
เอกอัครราชทูตฟิลิปปินส์ฯ กล่าวขอบคุณนายกรัฐมนตรีและรัฐบาลสําหรับการต้อนรับอย่างอบอุ่น พร้อมนําความปรารถนาดีและความห่วงใยจากประธานาธิบดีโรดรีโก ดูแตร์เต มายังนายกรัฐมนตรีและรัฐบาลไทย โดยนายกรัฐมนตรีและประธานาธิบดีฟิลิปปินส์ได้มีโอกาสหารือกันในหลายโอกาสสะท้อนถึงมิตรไมตรีและความสัมพันธ์ที่แนบแน่นระหว่างผู้นําทั้งสองฝ่าย พร้อมยินดีที่ความสัมพันธ์ทางการทูตระหว่างกันมีมายาวนานกว่า 70 ปี และเชื่อมั่นว่า ไทย-ฟิลิปปินส์ยังมีศักยภาพที่จะเพิ่มพูนความร่วมมือระหว่างกันได้อีกมากทั้งด้านสาธารณสุข การค้า และการลงทุน
นายกรัฐมนตรีและเอกอัครราชทูตฟิลิปปินส์ฯ เห็นพ้องให้ไทย-ฟิลิปปินส์ดําเนินความร่วมมือทั้งทวิภาคี และพหุภาคีผ่านกลไกที่มีอยู่ และกระชับความร่วมมือด้านการค้า และการลงทุน เพื่อฟื้นฟูเศรษฐกิจจากสถานการณ์โควิด-19 นายกรัฐมนตรีขอให้รัฐบาลฟิลิปปินส์พิจารณาลดอุปสรรคทางการค้าระหว่างกัน และขอความร่วมมือจากรัฐบาลฟิลิปปินส์ดูแลอํานวยความสะดวกให้แก่นักลงทุนไทย พร้อมเชิญชวนนักลงทุนฟิลิปปินส์พิจารณาลงทุนในไทย ในสาขาที่นักลงทุนฟิลิปปินส์มีศักยภาพและสนใจ ซึ่งเอกอัครราชทูตฟิลิปปินส์ฯ ยินดีดูแลนักลงทุนไทย พร้อมสนับสนุนการค้าและการลงทุนระหว่างกันให้มากยิ่งขึ้น เพื่อผลประโยชน์ร่วมกันของทั้งสองฝ่าย
ในโอกาสนี้ ทั้งสองฝ่ายได้หารือเพื่อกระชับความร่วมมือในด้านการศึกษาและสาธารณสุข โดยนายกรัฐมนตรีขอบคุณฟิลิปปินส์ที่สนับสนุนครูสอนภาษาอังกฤษในไทยตลอดช่วงที่ผ่านมา และชื่นชมการเรียนการสอนของครูชาวฟิลิปปินส์ในไทยที่มีประสิทธิภาพและนักเรียนไทยเข้าใจง่าย สําหรับด้านสาธารณสุข เอกอัครราชทูตฟิลิปปินส์ฯ ชื่นชมความเป็นผู้นําของนายกรัฐมนตรีและหน่วยงานต่าง ๆ ของไทย ในการบริหารจัดการสถานการณ์แพร่ระบาดของโรคโควิด-19 ที่ดําเนินการได้อย่างมีประสิทธิภาพ เห็นว่าไทยและฟิลิปปินส์สามารถแลกเปลี่ยนประสบการณ์ระหว่างกันเพื่อกระชับความร่วมมือด้านสาธารณสุขให้ใกล้ชิดยิ่งขึ้น
รัฐบาลไทย-ข่าวทำเนียบรัฐบาล-ดีอีเอส เร่งขับเคลื่อนกิจกรรมหนุนการพัฒนาโครงสร้างพื้นฐานดิจิทัล
วันอังคารที่ 23 มีนาคม 2564
ดีอีเอส เร่งขับเคลื่อนกิจกรรมหนุนการพัฒนาโครงสร้างพื้นฐานดิจิทัล
ดีอีเอส เร่งขับเคลื่อนกิจกรรมหนุนการพัฒนาโครงสร้างพื้นฐานดิจิทัล
เมื่อวันที่ 23 มีนาคม 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะกรรมการโครงสร้างพื้นฐานดิจิทัล ครั้งที่ 1/2564 ณ ห้องประชุม MDES ชั้น 9 กระทรวงดิจิทัลเพื่อเศรษฐกิจและสังคม โดยที่ประชุมได้พิจารณาวาระสําคัญ อาทิ การเปิดโครงข่ายภายใต้โครงการขยายอินเทอร์เน็ตความเร็วสูงเพื่อพัฒนาคุณภาพชีวิต (OpenAccessNetwork), (ร่าง) แผนปฏิบัติการด้านการสื่อสารแห่งชาติ เพื่อสนับสนุนภารกิจการป้องกันบรรเทาสาธารณภัย ระยะ 5 ปี (พ.ศ. ........) พร้อมกันนี้ ที่ประชุมรับทราบความก้าวหน้าการดําเนินงานโครงการจัดให้มีบริการอินเทอร์เน็ตความเร็วสูงในพื้นที่ห่างไกล (Zone C) (โครงการเน็ตห่างไกล) ของสํานักงาน กสทช. และความคืบหน้าหน้าการดําเนินงานโครงการยกระดับโครงสร้างพื้นฐานโทรคมนาคม ภายใต้ กิจกรรมที่ 2 การเพิ่มประสิทธิภาพโครงข่ายอินเทอร์เน็ตระหว่างประเทศสู่การเป็นศูนย์กลางการแลกเปลี่ยนข้อมูลดิจิทัลของภูมิภาคอาเซียน (ASEAN Digital Hub) เพื่อขับเคลื่อนเศรษฐกิจของประเทศ รวมทั้งร่วมพิจารณาเรื่องสืบเนื่อง เกี่ยวกับ (ร่าง) แผนปฏิบัติการด้านโครงสร้างพื้นฐานเทคโนโลยีดิจิทัล ระยะที่ 1 (พ.ศ. 2565–2570) (สดช.) เป็นต้น
***************
รัฐบาลไทย-ข่าวทำเนียบรัฐบาล-กรมการขนส่งทางบกเดินหน้าทดสอบความแข็งแรงโครงสร้างต้นแบบตัวถังรถที่ใช้ในการขนส่งผู้โดยสาร สำหรับเป็นต้นแบบให้ผู้ผลิตในประเทศ ยกระดับมาตรฐานความปลอดภัยในระดับสากล
วันจันทร์ที่ 22 มีนาคม 2564
กรมการขนส่งทางบกเดินหน้าทดสอบความแข็งแรงโครงสร้างต้นแบบตัวถังรถที่ใช้ในการขนส่งผู้โดยสาร สําหรับเป็นต้นแบบให้ผู้ผลิตในประเทศ ยกระดับมาตรฐานความปลอดภัยในระดับสากล
นายยงยุทธ นาคแดง รองอธิบดีกรมการขนส่งทางบก กระทรวงคมนาคม และคณะอนุกรรมการด้านการศึกษาวิจัยฯ กองทุนเพื่อความปลอดภัยในการใช้รถใช้ถนน (กปถ.) พร้อมด้วยหน่วยงานภาครัฐและเอกชนที่เกี่ยวข้อง
ร่วมสังเกตการณ์การทดสอบความแข็งแรงโครงสร้างตัวถังรถที่ใช้ในการขนส่งผู้โดยสาร ภายใต้โครงการศึกษาออกแบบโครงสร้างตัวถังรถโดยสารให้มีความแข็งแรงเป็นไปตามหลักมาตรฐานความปลอดภัย ในวันที่ 19 มีนาคม 2564 ณ ศูนย์ทดสอบยานยนต์ อําเภอลําลูกกา จังหวัดปทุมธานี
นายยงยุทธ นาคแดง เปิดเผยว่า เพื่อเป็นการปรับปรุง พัฒนา ยกระดับมาตรฐานด้านวิศวกรรมยานยนต์ของประเทศ กรมการขนส่งทางบก (ขบ.) จึงมีแนวทางปรับปรุงความแข็งแรงโครงสร้างหลักของตัวรถโดยสารเพื่อความปลอดภัยของผู้โดยสารเป็นหลัก ภายใต้โครงการศึกษาออกแบบโครงสร้างตัวถังรถโดยสารให้มีความแข็งแรงเป็นไปตามหลักมาตรฐานความปลอดภัย โดยได้ให้สํานักงานพัฒนาวิทยาศาสตร์และเทคโนโลยีแห่งชาติ (สวทช.) ศูนย์เทคโนโลยีและวัสดุแห่งชาติ (MTEC) เป็นผู้ศึกษาวิจัยและพัฒนาออกแบบโครงสร้างตัวถังรถโดยสารมาตรฐานต้นแบบ เพื่อใช้เป็นแนวทางในการผลิตโครงสร้างตัวถังรถโดยสารให้มีความแข็งแรงเป็นไปตามมาตรฐานความปลอดภัย สามารถลดความรุนแรงที่จะเกิดขึ้นกับผู้ขับรถและผู้โดยสารจากการเกิดอุบัติเหตุพลิกคว่ํา ถูกต้องตามหลักวิศวกรรมและตามมาตรฐานสากลของข้อกําหนดสหประชาชาติ (United Nation Regulation) UN R66 (UNIFORM TECHNICAL PRESCRIPTIONS CONCERNING THE APPROVAL OF LARGE PASSENGER VEHICLES WITH REGARD TO THE STRENGTH OF THEIR SUPERSTRUCTURE)
รองอธิบดีกรมการขนส่งทางบก กล่าวเพิ่มเติมว่า การทดสอบในครั้งนี้เป็นการทดสอบความแข็งแรงของโครงสร้างตัวถังรถโดยสารที่ผู้ศึกษาวิจัยและพัฒนาได้ออกแบบและพัฒนาความแข็งแรง โดยใช้การจําลองด้วยโปรแกรมคอมพิวเตอร์มาช่วยในการวิเคราะห์และออกแบบ ภายใต้ปัจจัยเงื่อนไขต่าง ๆ ได้แก่ ศักยภาพในการผลิตโครงสร้างตัวถังของผู้ผลิตในประเทศ การใช้วัตถุดิบภายในประเทศ การออกแบบให้มีน้ําหนักที่เหมาะสมเชิงวิศวกรรม และด้านต้นทุน เป็นต้น พร้อมทั้งได้จําลองน้ําหนักของรถ และผู้โดยสารเสมือนจริงมาทําการพลิกคว่ําว่ามีความมั่นคงแข็งแรงเพียงพอในการใช้งานหรือไม่ โดยโครงสร้างตัวถังที่ยุบตัวหลังจากการกระแทกพื้นต้องไม่ล้ําเข้ามาในพื้นที่ปลอดภัยที่จําลองไว้เป็นพื้นที่ของผู้โดยสาร จึงจะถือว่าโครงสร้างตัวถังรถมีความแข็งแรงที่เพียงพอและเหมาะสมที่จะใช้ สําหรับต้นแบบโครงสร้างตัวถังรถโดยสารที่ผ่านเกณฑ์การทดสอบ ทางผู้พัฒนาจใช้เป็นแนวทางในการกําหนดรายรายละเอียดสําหรับเป็นต้นแบบผลิตโครงสร้างตัวถังรถโดยสารเพื่อให้ผู้ผลิตจะใช้เป็นแนวทางในการกําหนดรายละเอียดสําหรับเป็นต้นแบบผลิตโครงสร้างตัวถังรถโดยสารเพื่อให้ผู้ผลิตในประเทศนําไปผลิตให้มีความแข็งแรงเป็นไปตามมาตรฐานความปลอดภัยต่อไป โดยมีเป้าหมายกับกลุ่มรถ ที่ใช้ในการขนส่งผู้โดยสารที่มีความสูงตั้งแต่ 3.60 เมตรขึ้นไป ที่จดทะเบียนใหม่ รถที่มีการเปลี่ยนตัวถัง และรถที่ได้จดทะเบียนไว้แล้วแต่ได้แจ้งเลิกใช้รถตามมาตรา 79 แห่งพระราชบัญญัติการขนส่งทางบก พ.ศ. 2522 แล้วนํามาจดทะเบียนใหม่ซึ่งมีการเปลี่ยนตัวถัง โดยให้มีผลใช้บังคับตั้งแต่วันที่ 1 มกราคม 2566 เป็นต้นไป ตามแนวทางการยกระดับมาตรฐานวิศวกรรมยานยนต์ของประเทศไทยให้เทียบเท่ามาตรฐานสากล
รัฐบาลไทย-ข่าวทำเนียบรัฐบาล-มาตรการเร่งพิจารณาโทษข้าราชการผิดชู้สาว
วันจันทร์ที่ 22 มีนาคม 2564
มาตรการเร่งพิจารณาโทษข้าราชการผิดชู้สาว
วันอาทิตย์ที่ 21 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบ“มาตรการทางการบริหารเพื่อประสิทธิภาพในการดําเนินการทางวินัยและจริยธรรม”ของข้าราชการพลเรือนในกรณีถูกกล่าวหาว่ากระทําผิดเรื่องชู้สาว ล่วงละเมิดหรือคุกคามทางเพศ โดยระยะเร่งด่วนให้องค์กรบริหารงานบุคคลในหน่วยงานราชการ นํามาตรการทางวินัยและจริยธรรมร้ายแรงมาใช้ เช่น สั่งให้พักราชการ สั่งให้ออกจากราชการไว้ก่อน สั่งให้ประจําส่วนราชการ เป็นต้น และให้ผู้บังคับบัญชาเร่งรัดดําเนินการโดยเร็ว หากละเลย ถือว่าทําผิดวินัยเช่นกัน ส่วนในระยะยาวให้องค์กรบริหารงานบุคคลประเภทต่างๆ วิเคราะห์กฎหมายร่วมกันและออกหลักเกณฑ์กลาง เป็นมาตรฐานเดียวกันในทางปฏิบัติ เพื่อแก้ปัญหาการพิจารณาความผิดที่ล่าช้า ลักลั่น และการใช้ดุลยพินิจเพื่อความรวดเร็วและเป็นธรรม
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นฤมล ถกร่วมรักษาการอุปทูตสหรัฐอเมริกา บูรณาการพัฒนาฝีมือแรงงานสู่สากล
วันพฤหัสบดีที่ 18 มีนาคม 2564
นฤมล ถกร่วมรักษาการอุปทูตสหรัฐอเมริกา บูรณาการพัฒนาฝีมือแรงงานสู่สากล
รมช.แรงงาน หารือร่วม รักษาการอุปทูตสหรัฐอเมริกาประจําประเทศไทย บูรณาการการพัฒนาฝีมือแรงงานไทยสู่มาตรฐานในระดับสากล เพิ่มขีดความสามารถการแข่งขันในตลาดโลก
วันที่ 18 มีนาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน หารือร่วมกับ Mr.Jim Wayman รักษาการอุปทูตสหรัฐอเมริกาประจําประเทศไทย ในประเด็นการพัฒนาฝีมือแรงงาน เพื่อพัฒนาแรงงานให้มีทักษะฝีมือให้ได้มาตรฐานในระดับสากล และส่งเสริมการเป็นผู้ประกอบกิจการให้มีความสามารถแข่งขันได้ในตลาดโลก โดยมีนางสาวจิราภรณ์ ปุณณฤทธิ์ รองอธิบดีกรมพัฒนาฝีมือแรงงาน และผู้แทนจากส่วนงานที่เกี่ยวข้อง เข้าร่วมการหารือ ณ ห้องแสงสิงแก้ว ชั้น 5 อาคารกระทรวงแรงงาน
ศาสตราจารย์ นฤมล กล่าวว่า กรมพัฒนาฝีมือแรงงาน (กพร.) กระทรวงแรงงาน มีภารกิจในการพัฒนาศักยภาพคนทํางานทุกระดับให้มีผลิตภาพแรงงานสูง สอดคล้องกับความต้องการของตลาดแรงงานทุกกลุ่ม โดยเฉพาะกลุ่มเปราะบาง ที่เป็นส่วนหนึ่งในกลไกการขับเคลื่อนการพัฒนาเศรษฐกิจของประเทศ นอกจากนี้ กพร. ยังมีบทบาทในการพัฒนามาตรฐานฝีมือแรงงานให้สอดคล้องกับมาตรฐานสากล ส่งเสริมการทดสอบมาตรฐานและแข่งขันฝีมือแรงงาน และการออกหนังสือรับรองมาตรฐานฝีมือแรงงานทั้งในประเทศและต่างประเทศ พัฒนาระบบและรูปแบบการพัฒนากําลังแรงงาน การพัฒนาศักยภาพแรงงานและผู้ประกอบกิจการ ตลอดจนประสานความร่วมมือระหว่างภาครัฐและเอกชน และสร้างเครือข่ายการพัฒนาศักยภาพกําลังแรงงานทั้งในและต่างประเทศ อีกทั้งได้ดําเนินการพัฒนาฝีมือแรงงานในช่วงการแพร่ระบาดของโควิด-19 ให้กลุ่มแรงงานทั้งในระบบและนอกระบบ โดยปรับรูปแบบตามความเหมาะสม อาทิ การอบรมผ่านระบบออนไลน์ เพื่อให้ภารกิจของ กพร. สามารถดําเนินไปได้อย่างต่อเนื่องและเกิดประโยชน์สูงสุด
รมช.แรงงาน กล่าวเพิ่มเติมว่า การหารือในวันนี้เป็นการแบ่งปันประสบการณ์ของกระบวนการพัฒนาฝีมือแรงงานในอุตสาหกรรมต่าง ๆ ตลอดจนการพัฒนาครูฝึก หลักสูตร สื่อการสอน วัสดุ เครื่องมือ อุปกรณ์การฝึก การสนับสนุนผู้เชี่ยวชาญ การพัฒนามาตรฐานฝีมือแรงานที่สอดคล้องกับอุตสาหกรรมของสหรัฐอเมริกา รวมถึงความร่วมมือด้านความปลอดภัย อาชีวอนามัยและสภาพแวดล้อมในการทํางานด้วย เพื่อนําไปสู่การบูรณาการการทํางานร่วมกัน และก่อให้เกิดประโยชน์ต่อประเทศต่อไป
รัฐบาลไทย-ข่าวทำเนียบรัฐบาล-ชวนประชาชนร่วมงาน Bangkok Job Fair 2021
วันอังคารที่ 23 มีนาคม 2564
ชวนประชาชนร่วมงาน Bangkok Job Fair 2021
วันอังคารที่ 23 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนเข้าร่วมงาน Bangkok Job Fair 2021 ระหว่างวันที่ 26 – 27 มี.ค.นี้ ที่ศูนย์การค้าฟอร์จูนทาวน์ โดยมีตําแหน่งงานว่างซึ่งสมัครและสัมภาษณ์ได้ภายในงานกว่า 5,000 อัตรา จากสถานประกอบการชั้นนํากว่า 40 บริษัท เช่น บริษัท ซีพีออลล์ จํากัด มหาชน บริษัท เซ็นทรัล กรุ๊ป จํากัด บริษัท ไมเนอร์ ฟู้ด กรุ๊ป จํากัด เป็นต้น นอกจากนี้ยังมีกิจกรรมสาธิตประกอบอาชีพอิสระ 20 อาชีพ เช่น การทํากระเป๋าบุผ้าปักริบบิ้น สายคล้องหน้ากากอนามัย การทําอาหารและขนม ธุรกิจแฟรนไชส์แบบ Food Truck บริการหางานสําหรับผู้พิการและผู้สูงอายุ บริการให้คําปรึกษาเกี่ยวกับสิทธิประโยชน์ของแรงงาน เช่น การขึ้นทะเบียนผู้ประกันตน เป็นต้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไทย-อังกฤษ ร่วมมือแผนสร้างเสริมสุขภาพ 3 ด้าน
วันพุธที่ 24 มีนาคม 2564
ไทย-อังกฤษ ร่วมมือแผนสร้างเสริมสุขภาพ 3 ด้าน
รัฐบาลไทย โดยกระทรวงสาธารณสุขไทย และรัฐบาลแห่งสหราชอาณาจักรเกรตบริเตนและนอร์เทิร์นไอร์แลนด์ ลงนามบันทึกความร่วมมือแผนงานสร้างเสริมสุขภาพ 3 ด้าน ได้แก่ การจัดการโรคไม่ติดต่อเรื้อรังการเสริมสร้างความเข้มแข็งของระบบสุขภาพ การพัฒนาศักยภาพบุคลากร
รัฐบาลไทย โดยกระทรวงสาธารณสุขไทย และรัฐบาลแห่งสหราชอาณาจักรเกรตบริเตนและนอร์เทิร์นไอร์แลนด์ ลงนามบันทึกความร่วมมือแผนงานสร้างเสริมสุขภาพ 3 ด้าน ได้แก่ การจัดการโรคไม่ติดต่อเรื้อรังการเสริมสร้างความเข้มแข็งของระบบสุขภาพ การพัฒนาศักยภาพบุคลากร
วันนี้ (24 มีนาคม 2564) ที่ห้องประชุมชัยนาทนเรนทร สํานักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย Mr. Brian Davidson เอกอัครราชทูตอังกฤษประจําประเทศไทย ร่วมกันลงนามบันทึกความเข้าใจระหว่างรัฐบาลแห่งราชอาณาจักรไทยกับรัฐบาลแห่งสหราชอาณาจักรเกรตบริเตนและนอร์เทิร์นไอร์แลนด์ ภายใต้ความร่วมมือแผนงานสร้างเสริมสุขภาพ ของ UK’s Prosperity Fund ซึ่งเป็นกองทุนสนับสนุนความร่วมมือเพื่อการพัฒนาระหว่างสหราชอาณาจักรกับต่างประเทศ (ค.ศ. 2016 - 2021)
นายอนุทิน กล่าวว่า การจัดทําบันทึกความเข้าใจในครั้งนี้ รัฐบาลไทย โดยกระทรวงสาธารณสุข เป็น 1 ใน 8 ประเทศที่ร่วมมือกับสหราชอาณาจักร เพื่อส่งเสริมการพัฒนาทางเศรษฐกิจและสนับสนุนผลประโยชน์ร่วมกัน ทั้งการสร้างเสริมสุขภาพ และส่งเสริมการเป็นพันธมิตรที่ยั่งยืนระหว่างหน่วยงานที่เกี่ยวข้อง เรื่องแผนงานสร้างเสริมสุขภาพ เน้นความร่วมมือ 3 ด้าน ได้แก่ การจัดการโรคไม่ติดต่อเรื้อรัง ซึ่งเป็นปัญหาสาธารณสุขที่สําคัญของทั่วโลก, การเสริมสร้างความเข้มแข็งของระบบสุขภาพ และการศึกษาและฝึกอบรมบุคลากรทางการแพทย์ ระยะเวลาความร่วมมือ 3 ปี (พ.ศ. 2563-2565) โดยปี 2564 นี้ จะเน้นการดําเนินงานตามลําดับความสําคัญสอดคล้องกับยุทธศาสตร์ระดับประเทศ อาทิ การจัดทําร่างข้อเสนอแนะเชิงนโยบายเรื่องการดูแลและให้บริการด้านโรคไม่ติดต่อในสถานการณ์การแพร่ระบาดของโรคโควิด 19 การปรับปรุงหลักสูตรจีโนมิกส์ เป็นต้น
นายอนุทิน กล่าวต่อว่า ตามบันทึกข้อตกลงในด้านการจัดการโรคไม่ติดต่อเรื้อรัง มีกรมควบคุมโรค เป็นหน่วยงานหลัก โดยทบทวนแผนการปฏิบัติที่ดีในการรณรงค์ลดการบริโภคเกลือ/โซเดียม และจัดประชุมวิชาการเชิงปฏิบัติการ เพื่อพิจารณาผลกระทบของการแพร่ระบาดของโรคติดเชื้อไวรัสโคโรนา 2019 (โควิด 19) ต่อการจัดการและการให้บริการผู้ป่วย เป็นต้น
สําหรับการดําเนินงานด้านการเสริมสร้างความเข้มแข็งของระบบสุขภาพ มีสถาบันรับรองคุณภาพสถานพยาบาล เป็นหน่วยงานหลัก โดยทบทวนรูปแบบการรับรองมาตรฐานการรักษาพยาบาลในประเทศไทยและต่างประเทศ รูปแบบระบบการรายงานและเรียนรู้อุบัติการณ์ความเสี่ยงทางคลินิกและเหตุการณ์ไม่พึงประสงค์ของประเทศ (National Reporting and Learning System: NRLS) และการปฏิบัติที่ดี
ส่วนด้านสาขาการศึกษาและการฝึกอบรม มีกรมวิทยาศาสตร์การแพทย์ และสถาบัน Asia-Pacific Network on Health Professional Education Reforms (ANHER) ร่วมกันดําเนินงาน โดยทบทวนรูปแบบการพัฒนาวิชาชีพของไทยและสหราชอาณาจักรอย่างต่อเนื่อง เพื่อเผยแพร่แก่หน่วยงานต่างๆ ในประเทศไทย สนับสนุนวารสารอิเล็กทรอนิกส์ “Health Workforce Education” ทบทวนและให้ข้อเสนอแนะสําหรับแผนปฏิบัติการแบบบูรณาด้านจีโนมิกส์ของประเทศไทย (Genomics Thailand’s Integrated Action Plan)
***************************************** 24 มีนาคม 2564
รัฐบาลไทย-ข่าวทำเนียบรัฐบาล-ก.แรงงาน จัด Bangkok Job Fair 2021 เชิญคนหางานพบผู้ประกอบการกว่า 40 แห่ง ตำแหน่งงานกว่า 5 พันอัตรา
วันพุธที่ 17 มีนาคม 2564
ก.แรงงาน จัด Bangkok Job Fair 2021 เชิญคนหางานพบผู้ประกอบการกว่า 40 แห่ง ตําแหน่งงานกว่า 5 พันอัตรา
รมว.แรงงาน สั่งเตรียมตําแหน่งงานกว่า 5 พันอัตรา จากสถานประกอบการชั้นนํารองรับคนหางาน  ในงาน Bangkok Job Fair 2021 ที่มีกําหนดจัดงานวันที่ 26-27 มีนาคม 2564 ณ ฟอร์จูนสตรีท ศูนย์การค้าฟอร์จูนทาวน์ กรุงเทพมหานคร
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงาน โดยกรมการจัดหางาน มีกําหนดจัดงาน Bangkok Job Fair 2021 ในวันที่ 26-27 มีนาคม 2564 ณ ฟอร์จูนสตรีท ศูนย์การค้าฟอร์จูนทาวน์ กรุงเทพมหานคร เพื่อส่งเสริมการมีงานทําให้แก่ ผู้ว่างงาน ผู้ถูกเลิกจ้าง ประชาชนทั่วไปที่มีความประสงค์จะหางานทํา เพิ่มโอกาสคัดเลือกตําแหน่งงานว่างที่ตรงกับความรู้ความสามารถ และได้สมัครงานกับนายจ้าง/สถานประกอบการจํานวนมากในคราวเดียว และเพื่ออํานวยความสะดวกให้นายจ้าง/สถานประกอบการและผู้สมัครงานได้พบและพิจารณาคัดเลือกกันโดยตรง ซึ่งกิจกรรมนี้จะเป็นส่วนช่วยส่งเสริมให้เกิดการจ้างงาน ลดปัญหาการขาดแคลนแรงงาน ตามนโยบายรัฐบาลโดยการนําของพล.อ.ประยุทธ์ จันทร์โอชา นายกรัฐมนตรี และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ที่ให้ความสําคัญกับการสร้างงาน สร้างอาชีพ ให้แก่ประชาชนที่ว่างงาน ผู้ที่ต้องการเปลี่ยนงาน ผู้สูงอายุ คนพิการ ตลอดจนนักเรียน นิสิต นักศึกษาที่ต้องการทํางานในช่วงว่างระหว่างเรียน เพื่อแก้ไขปัญหาการว่างงานและลดปัญหาความยากจนซึ่งถือเป็นปัญหาสําคัญของประเทศ โดยเฉพาะอย่างยิ่งในสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19)
ด้านนายสุชาติ พรชัยวิเศษกุล อธิบดีกรมการจัดหางาน กล่าวว่า กรมการจัดหางาน ขอเชิญชวนผู้สนใจสมัครงาน และประชาชนทั่วไป เข้าร่วมงานได้ในวันที่ 26 – 27 มีนาคม 2564 ตั้งแต่เวลา 09.00 - 16.30 น. ที่บริเวณลานฟอร์จูนสตรีท (หน้าอาคาร) ศูนย์การค้าฟอร์จูนทาวน์ กรุงเทพมหานคร โดยภายในงานมีนายจ้าง/สถานประกอบการชั้นนํา เข้าร่วมรับสมัครงาน จํานวน 40 บริษัท อาทิ บริษัท ซีพีออลล์ จํากัด (มหาชน) บ.ซีพีเอฟ (ประเทศไทย) จํากัด บ. เซ็นทรัล เรสตอรองส์ กรุ๊ป จํากัด บ.ไมเนอร์ ฟู้ด กรุ๊ป จํากัด บ.เอกชัย ดีสทริบิวชั่น ซิสเทมจํากัด (มหาชน) บ.สยามแม็คโคร จํากัด (มหาชน) บ. ทรูคอร์ปอเรชั่น จํากัด (มหาชน) ธนาคารยูโอบี จํากัด (มหาชน) เป็นต้น ซึ่งมีตําแหน่งงานว่าง จํานวนกว่า 5,000 อัตรา โดยภายในงานนอกจากกิจกรรมรับสมัครงานและสัมภาษณ์งานกับนายจ้าง/สถานประกอบการ ยังมีกิจกรรมอื่น ๆ ได้แก่ กิจกรรมการสาธิตประกอบอาชีพอิสระที่ได้รับความนิยม และเป็นที่ต้องการของตลาดงาน 20 อาชีพ อาทิ การทํากระเป๋าบุผ้าปักริบบิ้น สายคล้องหน้ากากอนามัย สบู่สมุนไพร ตระกร้าผ้าย้อมคราม การทําเค้กกล้วยหอม บราวนี่ ขิงอ่อนดอง เป็นต้น การประกอบธุรกิจแฟรนไชน์ในรูปแบบ Food Truck การให้คําปรึกษาปัญหาด้านแรงงานของหน่วยงานในสังกัดกระทรวงแรงงาน ได้แก่ การให้บริการจัดหางานสําหรับคนพิการและผู้สูงอายุ โดยกรมการจัดหางาน การให้บริการคําปรึกษา คําแนะนํา ตามพรบ.คุ้มครองคนหางาน โดยกรมสวัสดิการและคุ้มครองแรงงาน การให้บริการคําปรึกษา คําแนะนํา การฝึกทักษะฝีมือแรงงาน โดยกรมพัฒนาฝีมือแรงงาน การให้บริการคําปรึกษา คําแนะนํา การขึ้นทะเบียนประกันตน ม.33, ม.39, ม.40 และสิทธิประโยชน์ต่างๆ ตามพรบ.ประกันสังคม โดยสํานักงานประกันสังคม และการให้บริการตรวจสุขภาพ โดยโรงพยาบาลวิภาราม พัฒนาการ
ทั้งนี้ ผู้สนใจสามารถสอบถามรายละเอียดเพิ่มเติมได้ที่ สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694
รัฐบาลไทย-ข่าวทำเนียบรัฐบาล-กรมการจัดหางาน เผยข่าวดี แรงงานไทยเดินทางทำงานไต้หวัน ไม่ต้องจ่ายเงินค่ากักตัว 14 วัน
วันอังคารที่ 16 มีนาคม 2564
กรมการจัดหางาน เผยข่าวดี แรงงานไทยเดินทางทํางานไต้หวัน ไม่ต้องจ่ายเงินค่ากักตัว 14 วัน
กระทรวงแรงงานไต้หวัน ได้กําหนดให้นายจ้าง/บริษัทจัดหางาน เป็นผู้รับผิดชอบค่ากักตัวให้แก่แรงงานเมื่อเดินทางไปทํางานไต้หวัน ค่าใช้จ่ายการจัดเตรียมสถานที่กักตัว ค่าอาหารทุกมื้อ ค่าตรวจคัดกรองโรคโควิด – 19 ค่าพาหนะรับ-ส่งจากสนามบินถึงที่พัก
นายสุชาติ พรชัยวิเศษกุล อธิบดีกรมการจัดหางาน เปิดเผยว่า ได้รับการประสานจากสํานักงานแรงงาน ณ กรุงมะนิลา (ส่วนที่ 2) ไทเป เรื่องมาตรการป้องกันและควบคุมสถานการณ์การแพร่ระบาดของโรคโควิด – 19 ล่าสุดกระทรวงแรงงานไต้หวัน ได้กําหนดให้นายจ้าง/บริษัทจัดหางาน เป็นผู้รับผิดชอบค่ากักตัวให้แก่แรงงานเมื่อเดินทางไปทํางานไต้หวัน โดยนายจ้าง/บริษัทจัดหางาน เป็นผู้รับผิดชอบค่าใช้จ่ายการจัดเตรียมสถานที่กักตัว ค่าอาหารทุกมื้อ ค่าตรวจคัดกรองโรคโควิด – 19 ค่าพาหนะรับ-ส่งจากสนามบินถึงที่พัก นอกจากนี้ทางการยังกําหนดให้จัดห้องพักให้แรงงานห้องละ 1 คน หากไม่สามารถทําได้จะต้องเว้นระยะห่างทางสังคม 1.5 เมตร และต้องสวมหน้ากากอนามัย ติดตั้งอุปกรณ์ฆ่าเชื้อ ทั้งนี้หลังจากกักตัวครบ 14 วัน นายจ้าง/บริษัทจัดหางานต้องจัดหารถรับ-ส่งแรงงานไทยเดินทางไปตรวจโรคติดเชื้อไวรัสโคโรนา 2019 (COVID-19) ณ โรงพยาบาลตามที่ศูนย์ควบคุมโรคไต้หวันกําหนด โดยศูนย์ฯ จะเป็นผู้รับผิดชอบค่าใช้จ่ายในการตรวจโรค ในส่วนของค่าจ้างระหว่างกักตัว นายจ้างและลูกจ้างต้องตกลงกันเอง
หากนายจ้างไม่รับผิดชอบ ลูกจ้างสามารถยื่นขอรับเงินชดเชยการขาดรายได้จากกระทรวงสาธารณสุขและสวัสดิการไต้หวันได้ ในอัตราวันละ 1,000 เหรียญไต้หวัน เฉพาะวันทํางานปกติ โดยมีกําหนดยื่นภายใน 2 ปี หลังสิ้นสุดการกักตัว ยกเว้นผู้ที่เดินทางกลับประเทศไทยหลังวันที่ 17 มีนาคม 2563 และเดินทางกลับมาทํางานที่ไต้หวันอีกครั้ง จะไม่มีสิทธิยื่นขอเงินชดเชยดังกล่าว
“ ขอให้ประชาชน/คนหางานที่จะเดินทางไปทํางานไต้หวันระมัดระวัง อย่าหลงเชื่อจ่ายเงินให้แก่ผู้ใดเป็นค่ากักตัว 14 วัน และเลือกเดินทางไปทํางานต่างประเทศอย่างถูกต้องตามกฎหมาย ซึ่งมี 5 วิธี ได้แก่ 1.บริษัทจัดหางานจัดส่ง 2.กรมการจัดหางานจัดส่ง(รัฐจัดส่ง) 3.นายจ้างพาลูกจ้างไปทํางานต่างประเทศ 4.นายจ้างส่งลูกจ้างไปฝึกงานในต่างประเทศ 5.คนหางานเดินทางไปทํางานต่างประเทศด้วยตนเอง เพื่อได้รับการคุ้มครองสิทธิ และสวัสดิการตามมาตรฐานที่พึงมี และป้องกันการตกเป็นเหยื่อของผู้ฉวยโอกาสแสวงหาผลประโยชน์ ตามนโยบายรัฐมนตรีว่าการกระทรวงแรงงาน นายสุชาติ ชมกลิ่น ที่ต้องการจัดส่งแรงงานไทยไปทํางานต่างประเทศ อย่างมีเกียรติ มีศักดิ์ศรี ได้รับค่าจ้างที่เหมาะสม และมีคุณภาพชีวิตที่ดี ” อธิบดีกรมการจัดหางาน กล่าว
ทั้งนี้ หากมีข้อสงสัยหรือต้องการสอบถามข้อมูลเพิ่มเติม สามารถติดต่อได้ที่ กองบริหารแรงงานไทยไปต่างประเทศ กลุ่มงานส่งเสริมและพัฒนาระบบการไปทํางานในต่างประเทศ โทรศัพท์ 02 245 6708 -9 ในวันและเวลาราชการ หรือสํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694
รัฐบาลไทย-ข่าวทำเนียบรัฐบาล-๘ เมษายน ๒๕๖๔ ครบ ๑๓๔ ปี กระทรวงกลาโหม
วันอังคารที่ 23 มีนาคม 2564
๘ เมษายน ๒๕๖๔ ครบ ๑๓๔ ปี กระทรวงกลาโหม
"กลาโหมเทิดราชา รักษ์ราษฎร์ ชาติมั่นคง"